ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरणाअंतर्गत केवळ 26 दिवसांत 70 लाख लोकांचे लसीकरण करणारा भारत जगातला सर्वात वेगवान देश ठरला आहे
आणखी एक महत्त्वपूर्ण कामगिरी करून, कोविड -19 प्रतिबंधक लसीकरणाअंतर्गत 70 लाखाहून अधिक लोंकाना लस देणारा भारत जगातील सर्वात वेगवान देश बनला आहे.
कोविड -19 विरुद्ध भारताची लढाई इतर आघाड्यांवरही दररोज यश मिळवून देत आहे. गेल्या 24 तासांत 17 राज्ये / केंद्रशासित प्रदेशांमध्ये एकाही मृत्यूची नोंद झालेली नाही.
|
|
S. No.
|
|
State/UT
|
|
Beneficiaries vaccinated
|
|
1
|
|
A & N Islands
|
|
3,413
|
|
2
|
|
Andhra Pradesh
|
|
3,35,268
|
|
3
|
|
Arunachal Pradesh
|
|
13,480
|
|
4
|
|
Assam
|
|
1,10,977
|
|
5
|
|
Bihar
|
|
4,30,307
|
|
6
|
|
Chandigarh
|
|
6,903
|
|
7
|
|
Chhattisgarh
|
|
2,16,784
|
|
8
|
|
Dadra & Nagar Haveli
|
|
2,326
|
|
9
|
|
Daman & Diu
|
|
1,030
|
|
10
|
|
Delhi
|
|
1,46,789
|
|
11
|
|
Goa
|
|
9,961
|
|
12
|
|
Gujarat
|
|
6,14,530
|
|
13
|
|
Haryana
|
|
1,83,529
|
|
14
|
|
Himachal Pradesh
|
|
66,101
|
|
15
|
|
Jammu & Kashmir
|
|
74,219
|
|
16
|
|
Jharkhand
|
|
1,60,492
|
|
17
|
|
Karnataka
|
|
4,64,485
|
|
18
|
|
Kerala
|
|
3,26,246
|
|
19
|
|
Ladakh
|
|
2,536
|
|
20
|
|
Lakshadweep
|
|
920
|
|
21
|
|
Madhya Pradesh
|
|
4,31,702
|
|
22
|
|
Maharashtra
|
|
5,73,681
|
|
23
|
|
Manipur
|
|
13,747
|
|
24
|
|
Meghalaya
|
|
9,760
|
|
25
|
|
Mizoram
|
|
11,046
|
|
26
|
|
Nagaland
|
|
7,167
|
|
27
|
|
Odisha
|
|
3,61,623
|
|
28
|
|
Puducherry
|
|
4,770
|
|
29
|
|
Punjab
|
|
91,669
|
|
30
|
|
Rajasthan
|
|
5,59,990
|
|
31
|
|
Sikkim
|
|
7,808
|
|
32
|
|
Tamil Nadu
|
|
1,97,392
|
|
33
|
|
Telangana
|
|
2,58,122
|
|
34
|
|
Tripura
|
|
52,908
|
|
35
|
|
Uttar Pradesh
|
|
6,73,542
|
|
36
|
|
Uttarakhand
|
|
90,483
|
|
37
|
|
West Bengal
|
|
4,27,042
|
|
38
|
|
Miscellaneous
|
|
74,366
|
|
Total
|
|
70,17,114
गेल्या 24 तासांत देशात सक्रिय रुग्णांची संख्या 1,42,562 इतकी नोंदली गेली आहे. . देशातील एकूण सक्रिय रुग्णसंख्येचे प्रमाण एकूण बाधित संख्येच्या आता फक्त 1.31 टक्के आहे. प्रति दशलक्ष लोकसंख्येमध्ये भारताची सक्रिय रुग्णसंख्या  जगातील सर्वात कमी संख्येपैकी एक आहे.
गेल्या 24 तासांत देशात 12,923 नवीन रुग्णांची नोंद झाली. याच कालावधीत 11,764 रुग्ण बरे झाले.
रुग्ण बरे होण्याचा राष्ट्रीय दर  असून जागतिक स्तरावरील सर्वोच्च दरापैकी एक आहे.
बरे झालेल्या रुग्णांची एकूण संख्या 1,05,73,372 आहे. सक्रिय रुग्ण आणि बरे झालेले रुग्ण यातील अंतर निरंतर वाढत आहे आणि सध्या 1,04,30,810 इतके आहे.
बरे झालेल्या कोविड -19 बाधित रुग्णांपैकी 83.20% रुग्ण 6 राज्यांत आहेत. केरळमध्ये सर्वाधिक  रुग्ण बरे झाले असून, त्याखालोखाल महाराष्ट्र  आणि गुजरात  आहेत.
केरळमध्ये काल 5,980 नवीन रुग्ण आढळले आहेत . त्याखालोखाल महाराष्ट्र आणि तामिळनाडूमध्ये अनुक्रमे 3,451 आणि 479 नवीन रुग्ण आढळले.
महाराष्ट्रात काल सर्वाधिक 30 लोकांचा मृत्यू झाला आहे. त्याखालोखाल केरळमध्ये 18 मृत्यूंची नोंद झाली
ऊर्जा मंत्रालय
स्वच्छ ऊर्जेच्या वापराला प्रोत्साहन देण्यासाठी, ऊर्जा मंत्रालयाकडून ऊर्जा संरक्षण कायदा, 2001 मध्ये सुधारणेचा प्रस्ताव
या सुधारणांमध्ये हवामान बदलाच्या जागतिक आव्हानाला सामोरे जाण्यासाठीचाही प्रस्ताव
ऊर्जेच्या वाढत्या गरजा आणि बदलत्या जागतिक हवामानाच्या पार्श्वभूमीवर केंद्र सरकारने ऊर्जा संरक्षण कायदा, 2001 मध्ये काही सुधारणा प्रस्तावित करून नवीकरणीय ऊर्जेचा व्यापक उच्च स्तर गाठण्यासाठी नवीन क्षेत्रांची निवड केली आहे. उद्योग, इमारती, वाहतूक इत्यादीसारख्या क्षेत्रांमध्ये नवीकरणीय ऊर्जेची मागणी वाढवणे हे उद्दिष्ट असेल.
ऊर्जा मंत्रालयाने भागधारकांशी सल्लामसलत केल्यानंतर या सुधारणा तयार केल्या आहेत. औद्योगिक कंपन्या किंवा कोणत्याही आस्थापनेद्वारे एकूण वापरा मध्ये नवीकरणीय ऊर्जेचा किमान हिस्सा निश्चित करणे या प्रस्तावात समाविष्ट आहे. कार्बन बचत प्रमाणपत्राद्वारे स्वच्छ ऊर्जा स्त्रोत वापरण्याच्या प्रयत्नांना प्रोत्साहन देण्याची तरतूद यात असेल. उर्जा मंत्री आर.के. सिंह यांनी अलिकडेच प्रस्तावित सुधारणांचा आढावा घेतला आणि संबंधित मंत्रालये/विभाग आणि राज्य सरकारांकडून मते आणि सूचना मागवण्याचे निर्देश दिले. त्यानुसार, ऊर्जा संरक्षण कायद्यातील प्रस्तावित सुधारणांना अंतिम स्वरूप देण्यासाठी ऊर्जा सचिव आलोक कुमार यांनी 28 ऑक्टोबर, 2021 रोजी संबंधित मंत्रालये आणि संस्थांसोबत बैठक घेतली.
कायद्याचा विस्तृत आढावा घेण्यासाठी, संभाव्य सुधारणांवर चर्चा करण्यासाठी आणि सूचना प्राप्त करण्यासाठी विविध हितधारकांबरोबर चार हितधारक सल्ला बैठका  आयोजित करण्यात आल्या. तसेच , चर्चेसाठी आणि हित धारकांच्या सल्लामसलतीसाठी, कायद्यांतर्गत स्थापन संस्थांना बळकट करण्यासाठी सुधारणा प्रस्तावित केल्या आहेत. प्रस्तावित सुधारणांमुळे भारतातील कार्बन बाजारपेठेचा विकास सुलभ होईल आणि ग्रीडद्वारे प्रत्यक्ष वापर किंवा अप्रत्यक्ष वापर म्हणून नवीकरणीय ऊर्जेचा किमान वापर निर्धारित केला जाईल. यामुळे जीवाश्म इंधनावर आधारित ऊर्जेचा वापर आणि वातावरणातील कार्बन उत्सर्जन कमी होण्यास मदत होईल.
ऊर्जा संरक्षण कायद्यातील प्रस्तावित बदलांमुळे अर्थव्यवस्थेच्या विविध क्षेत्रांमध्ये स्वच्छ तंत्रज्ञानाचा अवलंब करण्यास चालना मिळेल. या तरतुदी उद्योगांद्वारे वापरल्या जाणार्या विद्यमान जीवाश्म इंधनांना पर्याय म्हणून ग्रीन हायड्रोजनला प्रोत्साहन देतील.
पंतप्रधान कार्यालय
पंतप्रधान नरेंद्र मोदी यांच्या जनतेला ईस्टर निमित्त शुभेच्छा
एका ट्विटमध्ये पंतप्रधान म्हणाले, “ईस्टरच्या शुभेच्छा !
या दिवशी आपण येशू ख्रिस्ताच्या पवित्र शिकवणीचे स्मरण करतो .त्यांनी सामाजिक सक्षमीकरणाला दिलेले महत्व जगभरातील कोट्यवधी लोकांसाठी प्रेरणादायी आहे'' .
Greetings on Easter!
— Narendra Modi  April 4, 2021
On this day, we remember the pious teachings of Jesus Christ. His emphasis on social empowerment inspires millions across the world.
पंतप्रधान कार्यालय
सोनिया गांधी यांच्या आईच्या निधनाबद्दल पंतप्रधानांनी शोक व्यक्त केला
नवी दिल्ली, 31 ऑगस्ट 2022
पंतप्रधान नरेंद्र मोदी यांनी सोनिया गांधी यांच्या आई पाओला माइनो यांच्या निधनाबद्दल शोक व्यक्त केला आहे.
पंतप्रधानांनी ट्विट केले:
"सोनिया गांधी यांच्या आई पाओला माइनो यांच्या निधनाबद्दल शोक व्यक्त करतो. त्यांच्या आत्म्याला शांती लाभो. या दुःखाच्या प्रसंगी, संपूर्ण कुटुंबासोबत माझ्या संवेदना आहेत."S.Patil/Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
केंद्रीय कृषी मंत्र्यांनी राज्यांच्या कृषी मंत्र्यांसमवेत घेतलेल्या व्हिडिओ कॉन्फरन्सला अनुसरून घेतलेल्या निर्णयांची केंद्र सरकारकडून राज्ये आणि केंद्र शासित प्रदेशांना माहिती
पीएसएस अंतर्गत डाळी आणि तेलबिया खरेदी करण्याची तारीख राज्ये ठरवणार
सर्व महत्वाच्या शहरांना फळे, दुध यासारख्या नाशिवंत मालासह आवश्यक वस्तूंचा रेल्वे द्वारे पुरवठा
नवी दिल्ली, 9 एप्रिल 2020
कोविड-19 महामारीमुळे सुरु असलेल्या लॉक डाऊनच्या काळात शेतीविषयक कामे आणि शेतकरी यांच्या संदर्भातल्या मुद्य्यांवर चर्चा करण्यासाठी,केंद्रीय कृषी मंत्री नरेंद्रसिंह तोमर यांनी सर्व राज्ये आणि केंद्र शासित प्रदेशांच्या कृषी मंत्र्यांची व्हिडिओ कॉन्फरन्स घेतली.या चर्चेला अनुसरून केंद्र सरकारने खालील निर्णय घेतले असून सर्व राज्ये आणि केंद्र शासित प्रदेशांना ते आज कळवण्यात आले आहेत.
पीएसएस, आधारभूत किंमत योजने अंतर्गत डाळी आणि तेलबिया खरेदी सुरु करण्याची तारीख संबंधित राज्ये ठरवू शकतील असा निर्णय केंद्र सरकारने घेतला आहे. खरेदी सुरु केल्यापासून 90 दिवस खरेदी सुरु राहिली पाहिजे.
नाशिवंत माल आणि फळे भाज्या यांच्यासाठी किफायतशीर भाव सुनिश्चित करण्यासाठी बाजारपेठ मध्यस्त योजनेचे तपशील, कृषी, सहकारी आणि शेतकरी कल्याण विभागाने, सर्व राज्ये आणि केंद्र शासित प्रदेशांना दिली आहे. राज्यांनी या योजनेची अंमलबजावणी करावी असे सुचवण्यात आले आहे,ज्यामध्ये 50 % मूल्य केंद्र सरकार सोसणार आहे. आज जारी करण्यात आलेल्या परिपत्रकात तपशीलवार माहिती देण्यात आली आहे.
इतर प्रगती
24-3-2020 पासून लॉक डाऊनच्या काळात, प्रधान मंत्री किसान सन्मान निधी योजने अंतर्गत,7.92 कोटी शेतकरी कुटुंबाना लाभ झाला आहे, आतापर्यंत 15,841 कोटी रुपये जारी करण्यात आले आहेत. शेतकरी,एफपीओ,सहकारी संस्था यांच्याकडून, मोठे खरेदीदार,मोठे किरकोळदार यांच्या द्वारे,राज्य कृषी उत्पन्न बाजार समिती नियमनाला अनुसरून थेट खरेदी सुलभ करण्यासंदर्भात 4 एप्रिलला राज्ये आणि केंद्र शासित प्रदेशांना सूचनावली जारी करण्यात आली. या सूचनावलीनुसार तमिळनाडू,कर्नाटक आणि झारखंड या सारख्या राज्यांनी कार्यवाही सुरु केली आहे.
फळे-भाज्या, दुध आणि दुग्ध जन्यपदार्थ यांच्या सह नाशिवंत तसेच आवश्यक वस्तूंच्या पुरवठ्यासाठी रेल्वेने 109 पार्सल गाड्या पुरवल्या आहेत.लॉक डाऊन सुरु झाल्यापासून,59 मार्गावर या पार्सल गाड्या मालाची, ठरलेल्या वेळापत्रकानुसार वाहतूक करतात.भारतातल्या जवळ-जवळ सर्व महत्वाच्या शहरात या रेल्वे गाड्या जलद गतीने या मालाची वाहतूक करतात.ही सेवा आणखी विस्तारण्यात येणार आहे.
ई नाम एप मधे लॉजिस्टिक मोड्यूलची भर घालण्यात आली आहे. शेतकरी,व्यापारी या मोड्यूलचा वापर करत असून 200 पेक्षा अधिक जणांनी याचा उपयोग या आधी सुरु केला आहे.
B.Gokhale/N.Chitale/P.Malandkar
(
मंत्रिमंडळ
भारत मोरक्को दरम्यान सामंजस्य कराराला केंद्रीय मंत्रिमंडळाची मंजूरी
नवी दिल्ली, 3 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज नवी दिल्लीत झालेल्या बैठकीत भारत आणि मोरक्को यांच्या दरम्यान परस्पर सहकार्य वाढवण्यासाठी करण्यात आलेल्या सामंजस्य कराराला मंजुरी देण्यात आली.
प्रभाव:
यातून दोन्ही देशांदरम्यान न्यायिक, इतर कायदेशीर, पायाभूत सुविधा, माहिती तंत्रज्ञान आदी क्षेत्रातील सहकार्याला बळकटी मिळेल.
B.Gokhale/M.Chopade/D.Rane
(Visitor Counter : 82
उपराष्ट्रपती कार्यालय
लोकप्रतिनिधींनी उच्च दर्जा राखत संसद आणि विधिमंडळांची प्रतिष्ठा जपण्याचा उपराष्ट्रपतींचा सल्ला
गोव्याची समृद्ध सांस्कृतिक परंपरा आणि भाषिक, साहित्यिक वारसा जपण्याचे उपराष्ट्रपतींचे आवाहन
गोवा राजभवनात उपराष्ट्रपतींच्या हस्ते दरबार सभागृहाचे उद्घाटन
लोकप्रतिनिधींनी उच्च दर्जा राखत संसदेसारख्या संस्था आणि उच्च संवैधानिक स्थान असलेल्यांच्या कार्यालयांची प्रतिष्ठा आणि पावित्र्य जपण्याचा सल्ला उपराष्ट्रपती, एम. वेंकय्या नायडू यांनी आज दिला.
गोवा राजभवनाच्या परिसरात नव्याने बांधलेल्या दरबार सभागृहाचे उद्घाटन त्यांनी केले. संसदेच्या कामकाजातील व्यत्यय आणि काही विधीमंडळांमधील नजीकच्या काळातील घडामोडींवर त्यांनी यावेळी चिंता व्यक्त केली.
भारत सर्वात मोठी संसदीय लोकशाही म्हणून निवडणुकांदरम्यान शांततापूर्ण परिवर्तन किंवा आहे तेच शासन जारी ठेवण्याच्या माध्यमातून जगासमोर एक आदर्श उदाहरण घालून देत आहे असे ते म्हणाले.
गोव्याचे विशेष स्थान असल्याचे नायडू म्हणाले, "सांस्कृतिक आणि भाषिक विविधता, निसर्ग संपन्नता आणि इथल्या लोकांचा प्रेमळपणा, आदरातिथ्य यामुळे गोव्याचे माझ्या हृदयात नेहमीच एक विशेष स्थान आहे." असे ते म्हणाले. गोव्याचे निसर्गसौंदर्य, विस्तीर्ण वनराई, वनस्पती व प्राणी यांची विविधता आणि समृद्ध सांस्कृतिक वारसा यामुळे हे राज्य भारतातील पर्यटन स्थळांमध्ये अव्वल स्थानावर आहे असेही त्यांनी नमूद केले.
गोव्याला नैसर्गिक सौंदर्यासोबतच एक निकोप सामाजिक-राजकीय संस्कृती देखील लाभली आहे असे नायडू म्हणाले. गोव्याची समृद्ध सांस्कृतिक परंपरा आणि भाषिक, साहित्यिक वारसा जतन करण्याचे आवाहन त्यांनी केले.
आणखी काही आघाड्यांवर गोव्याची कामगिरी सरस असल्याचे सांगून दरडोई उत्पन्नात गोवा अग्रेसर आहे. देशातील सर्वात कमी गरीब राज्यांमध्येही तो आघाडीवर आहे असे नायडू यांनी सांगितले.
पारदर्शक भिंती आणि रुंद व्हरांड्यासह ही इमारत गोव्याच्या वास्तुकलेचे प्रतिबिंब आहे अशा शब्दात नायडू यांनी दरबार सभागृहाच्या भव्य संरचनेची प्रशंसा केली.
गोव्याचे राज्यपाल पी. एस. श्रीधरन पिल्लई, गोव्याचे मुख्यमंत्री, डॉ. प्रमोद सावंत, केंद्रीय बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद नाईक, विरोधी पक्षनेते दिगंबर कामत आदी यावेळी उपस्थित होते.
शिक्षण मंत्रालय
दुर्बल गटांना दर्जेदार शिक्षण मिळावे यासाठी सरकारने उचललेली पावले
ऑनलाइन / डिजिटल शिक्षण सर्वांना समान पद्धतीने उपलब्ध व्हावे हे सुनिश्चित करण्यासाठी सरकार वचनबद्ध आहे. स्वयंम या देशांतर्गत विकसित एमओओसी  व्यासपिठाद्वारे दर्जात्मक ऑनलाईन अभ्यासक्रम घेतले जातात. प्रत्येकाला इंटरनेट उपलब्ध नसल्यामुळे, स्वयम-प्रभा या प्रमुख उपक्रमांतर्गत शिक्षण मंत्रालयाने शाळा आणि उच्च शैक्षणिक संस्थांसाठी शैक्षणिक सामग्रीचा समावेश असलेले 34 शैक्षणिक दूरचित्रवाणी वाहिन्या सुरु केल्या आहेत. पूर्वनिर्धारित वेळापत्रकानुसार दररोज अभ्यासक्रम-आधारित सामग्री प्रसारित केली जाते. विद्यार्थ्यांच्या सोयीनुसार ते त्यांना उपलब्ध होऊ शकते. शालेय शिक्षणासाठी एक वर्ग, एक वाहिनीची तरतूद आहे. या व्यतिरिक्त, PM eVIDYA नावाचा सर्वसमावेशक उपक्रम सुरू केला असून जे डिजिटल / ऑनलाइन / ऑन-एयर शिक्षणाशी संबंधित सर्व प्रयत्नांना समाकलित करते जेणेकरून बहु-पद्धतीचा उपयोग शिक्षणासाठी केला जाऊ शकेल. उपक्रमामध्ये समावेश आहे:-
- एनआयआरएफच्या पहिल्या 100 उच्च शैक्षणिक संस्था  किंवा 3.26 गुण असलेल्या एनएएसी यूजीसीच्या पूर्व परवानगीशिवाय ऑनलाइन कार्यक्रम घेऊ शकतात. 3.01 ते 3.25 च्या एनएएसी गुण असणार्या संस्था यूजीसीच्या पूर्व मान्यतेसह ऑनलाईन कार्यक्रम घेऊ शकतात.
- पारंपारिक अभ्यासक्रमांसाठी, नियमित पदवी कार्यक्रमांमध्ये ऑनलाईन सामग्री 20% वरून 40% पर्यंत वाढविण्यात आली आहे.
- राज्य / केंद्रशासित प्रदेशातील शालेय शिक्षणासाठी दर्जेदार ई-सामग्री प्रदान करण्यासाठी देशातील डिजिटल पायाभूत सुविधा: आणि सर्व ग्रेडसाठी क्यूआर कोडित उर्जित पाठ्यपुस्तके 
- इयत्ता 1 ते 12 साठी 12 वाहिन्यांना प्रायोगिक तत्त्वावर अभ्यास साहित्य उपलब्ध करुन दिले असून या वाहिन्या पूर्णवेळ चालविण्यासाठी वेगवान कार्यवाही केली जाते.
- रेडिओ, कम्युनिटी रेडिओ आणि सीबीएसई पॉडकास्ट – शिक्षावाणीचा विस्तृत वापर
- नेत्रहीन आणि श्रवण बाधित लोकांसाठी डिजिटल सुलभ सूचना प्रणाली  आणि एनआयओएस संकेतस्थळ / यूट्यूब वर सांकेतिक भाषेत विशेष ई-सामग्री विकसित केली आहे.
सरकारने सुरु केलेल्या उपरोक्त उपाययोजनांमुळे दुर्बल घटकांना विना अडथला दूरस्थ शिक्षण प्राप्त करण्यास मदत होईल.
केंद्रीय मनुष्यबळ विकास मंत्री रमेश पोखरियाल ‘निशंक’ यांनी आज लोकसभेत लेखी उत्तरात ही माहिती दिली.
अर्थ मंत्रालय
2019 मध्ये स्थापनेपासून स्वामिह निधीने 20,557 घरे केली पूर्ण
पुढील 3 वर्षात 1 आणि 2 श्रेणीतील 30 शहरांमध्ये 81,000 हून अधिक घरे पूर्ण करण्याचे निधीचे लक्ष्य.
निधीने 26 प्रकल्पांचे बांधकाम पूर्ण केले असून 35,000 कोटी रुपयांहून अधिक मुल्याची तरलता केली खुली
परवडणाऱ्या आणि मध्यम उत्पन्नाच्या घरांसाठी विशेष खिडकी  गुंतवणूक निधीI हा भारतातील सर्वात मोठा सामाजिक प्रभाव असणारा निधी आहे. हा निधी विशेषत्वाने तणावग्रस्त आणि रखडलेले निवासी प्रकल्प पूर्ण करण्यासाठी गठीत करण्यात आला आहे.
हा निधी भारत सरकारच्या वित्त मंत्रालयाने प्रायोजित केला असून स्टेट बँक ग्रुप कंपनी SBICAP व्हेंचर्स लिमिटेड द्वारे याचे कामकाज नियंत्रित केल जाते. भारतात किंवा जागतिक बाजारपेठेत या फंडाचा कोणताही पूर्व किंवा तुलनात्मक समवयस्क निधी नाही.
परवडणारे, मध्यम-उत्पन्न गृहनिर्माण श्रेणीतील लोकांना घरे पूरवण्याकरिता, तणावग्रस्त, ब्राउनफील्ड  आणि रिअल इस्टेट रेग्युलेटरी अथॉरिटी  नोंदणीकृत निवासी प्रकल्प पूर्ण करण्यासाठी प्राधान्य कर्ज वित्तपुरवठा करण्याच्या उद्देशाने आतापर्यंत 15,530 कोटी निधी संकलित करण्यात आला आहे.
SWAMIH ने आतापर्यंत सुमारे 130 प्रकल्पांना 12,000 कोटी रुपयांहून अधिक किमतीच्या निधीसह अंतिम मंजुरी दिली आहे. 2019 मध्ये स्थापनेपासून तीन वर्षांत, निधीने 20,557 घरे पूर्ण केली आहेत आणि पुढील तीन वर्षांत टियर 1 आणि 2 श्रेणीतील 30 शहरांमध्ये 81,000 घरे पूर्ण करण्याचे उद्दिष्ट ठेवले आहे.
निधी प्रथमच विकासक, अडचणीत आलेले प्रकल्प चालवणारे प्रस्थापित विकासक, रखडलेल्या प्रकल्पांचे खराब ट्रॅक रेकॉर्ड असलेले विकासक, ग्राहकांच्या तक्रारी आणि एनपीए खाती, शिवाय खटल्याच्या समस्या असलेल्या प्रकल्पांचाही विचार करत असल्याने संकटग्रस्त प्रकल्पांसाठी हा अंतिम उपाय मानला जातो आहे.
प्रकल्पाच्या खर्चावर मजबूत पर्यवेक्षण आणि नियंत्रण हा SWAMIH च्या गुंतवणूक प्रक्रियेचा मुख्य आधार आहे. यामुळे प्रकल्प जलद गतीने पूर्ण करणे शक्य होते. एखाद्या प्रकल्पातील निधीची उपस्थिती अनेकदा अनेक वर्षापासून प्रलंबित असलेल्या प्रकल्पांमध्येही चांगल्या संकलनासाठी आणि विक्रीसाठी उत्प्रेरक म्हणून काम करते.
मजबूत नियंत्रण आणि प्रकल्प तसेच प्रवर्तकांचा ट्रॅक रेकॉर्ड असूनही, निधी योजनेने 26 प्रकल्पांचे बांधकाम पूर्ण करण्यात आणि गुंतवणूकदारांना परतावा देण्यास यश मिळवले आहे.
या योजनेने रिअल इस्टेट आणि पायाभूत सुविधा क्षेत्रातील अनेक सहायक उद्योगांच्या वाढीमध्ये देखील महत्त्वपूर्ण भूमिका बजावली असून 35,000 कोटी रुपयांहून अधिक मुल्याची तरलता केली अनलॉक केली आहे.
पंतप्रधान कार्यालय
नवी दिल्ली येथे उद्या बुद्ध जयंती उत्सवात पंतप्रधानांचा सहभाग
नवी दिल्ली, 29 एप्रिल 2018
बुद्ध जयंतीच्या निमित्ताने, पंतप्रधान नरेंद्र मोदी सोमवारी, 30 एप्रिल, 2018 रोजी राजधानीत इंदिरा गांधी इनडोअर स्टेडियमच्या कार्यक्रमात सहभागी होणार आहेत. ते सारनाथ येथे संघ दान करावे असे आव्हान करतील. ते सेंट्रल इन्स्टीट्यूट ऑफ उच्च तिबेटीयन अभ्यासक्रमाला वैशाख सन्मान प्रशस्त्री पत्र सादर करतील; आणि अखिल भारतीय भिक्कू संघ, बोध गया येथे ते जाहीर सभेला संबोधित करतील.
B. Gokhale/P.Maladkar
(Visitor Counter : 43
मंत्रिमंडळ
भारताला आंतरराष्ट्रीय निवाडा केंद्र बनवण्यासाठी नवी दिल्ली आंतरराष्ट्रीय निवाडा केंद्र विधेयक 2019 ला केंद्रीय मंत्रिमंडळाची मंजूरी
नवी दिल्ली, 12 जून 2019
भारताला आंतरराष्ट्रीय निवाडा केंद्र बनवणे हे पंतप्रधान नरेंद्र मोदी यांच्या नेतृत्वाखालील रालोआ सरकारचे महत्वाकांक्षी उद्दिष्ट आहे. संस्थात्मक राष्ट्रीय आणि आंतरराष्ट्रीय निवाड्यासाठी स्वतंत्र आणि स्वायत्त व्यवस्था स्थापन करणे हे या दिशेने एक पाऊल आहे.
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने संसदेच्या आगामी अधिवेशनात नवी दिल्ली आंतरराष्ट्रीय निवाडा केंद्र विधेयक 2019 सादर करण्यासाठी मंजुरी दिली.
प्रभाव:
या संस्थात्मक निवाड्याचा लाभ सरकार, सरकारी संस्था आणि संबंधित पक्षांना होईल.
यामुळे भारतात दर्जेदार तज्ज्ञ उपलब्ध होतील आणि खर्चाच्या दृष्टीनेही हे लाभदायक ठरेल.
यामुळे संस्थात्मक निवाडा केंद्र बनणे भारतासाठी सुलभ होईल.
गर्भितार्थ:
या विधेयकामुळे संस्थात्मक निवाड्यासाठी स्वायत्त आणि स्वतंत्र व्यवस्था स्थापन करणे, तसेच आंतरराष्ट्रीय पर्यायी तंटा निवाडा केंद्राचे कामकाज नवी दिल्ली आंतरराष्ट्रीय निवाडा केंद्राकडे 2 मार्च 2019 पासून हस्तांतरीत करण्याची तरतूद आहे.
अंमलबजावणी:
हे विधेयक 2 मार्च 2019 रोजी राष्ट्रपतींनी काढलेल्या नवी दिल्ली आंतरराष्ट्रीय निवाडा केंद्र अध्यादेश 2019 ची जागा घेईल.
B.Gokhale/S.Kane/D.Rane
(Visitor Counter : 144
पंतप्रधान कार्यालय
पंतप्रधानांनी राजस्थान दिनानिमित्त राजस्थानच्या जनतेला शुभेच्छा दिल्या
पंतप्रधान नरेंद्र मोदी यांनी राजस्थान दिनानिमित्त राजस्थानच्या जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"शौर्य, स्वाभिमान आणि बलिदानाची ऐतिहासिक भूमी असलेल्या राजस्थानच्या सर्व नागरिकांना राजस्थान दिनाच्या कोटी-कोटी शुभेच्छा. हा प्रदेश प्रगतीच्या मार्गावर पुढे वाटचाल करत राहो अशी कामना करतो."
संरक्षण मंत्रालय
भारत- इंग्लंड यांच्यातील संरक्षण सल्लागार गटाच्या बैठकीचे संरक्षण सचिवांनी भूषवले सहअध्यक्षपद
नवी दिल्ली, 4 ऑक्टोबर 2022
संरक्षण सचिव डॉ अजय कुमार आणि इंग्लंडचे संरक्षण सचिव डेविड विलियम्स यांच्या संयुक्त सह-अध्यक्षतेखाली 3 ऑक्टोबर 2022 रोजी भारत-इंग्लंड यांच्यातील संरक्षण सल्लागार गटाची लंडन इथे बैठक झाली.
या बैठकीत दोन्ही अधिकाऱ्यांनी उभय देशांमधील विविध द्वीपक्षीय गटांच्या चर्चा आणि इतर संरक्षण सहकार्य यंत्रणेच्या प्रगतीचा आढावा घेतला.
भारत आणि इंग्लंड दरम्यानच्या संरक्षण तसेच औद्योगिक सहकार्याशी संबंधित व्यापक मुद्यांवर डॉ अजय कुमार यांनी यावेळी चर्चा केली. तसेच, संरक्षण उद्योग सहकार्य अधिक व्यापक करण्यासाठी नव्या मार्गांचा विचार करण्यावर दोन्ही नेत्यांनी सहमती व्यक्त केली. तसेच, सायबर आणि कृत्रिम बुद्धीमत्ता यांसारख्या नव्या क्षेत्रांवरही यावेळी चर्चा झाली. दोन्ही देशांमधील संरक्षण विषयक द्वीपक्षीय संबंध अधिक दृढ करण्यासाठी एकत्रित काम करण्याची काटिबद्धता यावेळी दोन्ही बाजूंनी व्यक्त करण्यात आली.
त्यानंतर, संरक्षण सचिवांनी इंग्लंडचे राष्ट्रीय सुरक्षा सल्लागार, सर टीम बॅरो यांच्याशीही द्वीपक्षीय चर्चा केली. यावेळी संरक्षण आणि सुरक्षेशी संबंधित विविध मुद्यांवर चर्चा करण्यात आली.G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
आरोग्य आणि कुटुंब कल्याण मंत्रालय
भारतात एका दिवसात रुग्ण बरे होण्याचा आणखी एक विक्रम
गेल्या 24 तासांत 57,381 रुग्ण बरे
32 राज्ये आणि केंद्रशासित प्रदेशांमध्ये रुग्ण बरे होण्याचा दर 50% पेक्षा अधिक
भारतात एका दिवसात सर्वाधिक 8.6 लाख कोविड चाचण्या
एका दिवसात बरे होणाऱ्या रुग्णांच्या संख्येत सातत्याने वाढ होत आहे, भारतात एका दिवसात बरे होणाऱ्या कोविड-19 रुग्णांच्या संख्येने नवा उच्चांक गाठला आहे. गेल्या 24 तासांत 57,381 रुग्ण बरे झाले असून त्यांना सुट्टी देण्यात आली आहे.
एवढ्या मोठ्या प्रमाणात रुग्ण बरे होत असल्यामुळे, रुग्ण बरे होण्याचा दर 70% च्या वर गेला आहे. तसेच 32 राज्य/केंद्रशासित प्रदेशांमध्ये रुग्ण बरे होण्याचा दर 50% पेक्षा अधिक आहे. 12 राज्य/केंद्रशासित प्रदेशांमध्ये रुग्ण बरे होण्याच्या दराचे प्रमाण राष्ट्रीय प्रमाणापेक्षा अधिक आहे.
रुग्ण बरे होण्याचे प्रमाण वाढत आहे, त्यामुळे त्यांना रुग्णालयातून सुट्टी देण्यात येत आहे आणि गृह अलगीकरण , त्यामुळे बरे झालेल्या रुग्णांची एकूण संख्या 18 लाखांपेक्षा . अधिक झाली. बरे झालेले रुग्ण आणि सक्रीय कोविड-19 रुग्ण यांच्यातील अंतर वाढले आहे, सध्या ते 11 लाखांहून अधिक आहे .
केंद्र सरकार आणि राज्य सरकारे/ केंद्रशासित प्रदेशांच्या समन्वयाचा हा परिणाम आहे, की दररोज बरे होणाऱ्या रुग्णांचे प्रमाण वाढत आहे.
सध्या सक्रीय रुग्णांची संख्या  एवढी आहे. ती आजच्या एकूण पॉझिटीव्ह रुग्णांच्या 26.45% आहे, आणखी 24 तासांत यात घट होईल. हे सर्व वैद्यकीय निरीक्षणाखाली आहेत.
रुग्णालयातील सुधारित आणि परिणामकारक वैद्यकीय उपचारपद्धती, रुग्णालयात रूग्णांना आणण्यासाठीची रुग्णवाहिका सेवा सुधारुन अधिक समन्वय आणणे आणि कोविडच्या रुग्णांना तात्काळ उपचार आणि एम्स, नवी दिल्ली यांच्याकडून टेलि-कन्सलटेशन अशा उपाययोजना सातत्याने केल्या गेल्या. परिणामी, कोविडचा मृत्यूदर, जागतिक मृत्यूदराच्या तुलनेत सातत्याने कमी राहिला आहे. आज हा दर 1.98% एवढा आहे.
भारताच्या ‘टेस्ट, ट्रॅक, ट्रीट’ पद्धतीमुळे चाचण्यांचा नवीन उच्चांक गाठला आहे, गेल्या 24 तासांत 8,68,679 चाचण्या करण्यात आल्या आहेत. यामुळे आतापर्यंतच्या एकत्रित चाचण्यांची संख्या 2.85 कोटींपेक्षा अधिक झाली आहे.
श्रेणीबद्ध विस्तार आणि वाढत्या प्रतिसादामुळे चाचणी प्रयोगशाळांची संख्या वाढवण्यात आली आहे. सध्या देशात 1465 प्रयोगशाळा आहे; 968 प्रयोगशाळा शासकीय आणि 497 खासगी प्रयोगशाळा आहेत. यामध्ये:
• रिअल-टाईम RT PCR प्रयोगशाळा: 751 
• TrueNat आधारीत प्रयोगशाळा: 597 
• CBNAAT आधारीत प्रयोगशाळा: 117 
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
राष्ट्रपती कार्यालय
गुरु नानक देव जी यांच्या जयंतीनिमित्त राष्ट्रपतींच्या शुभेच्छा
नवी दिल्ली, 18 नोव्हेंबर 2021
भारताचे राष्ट्रपती श्री. रामनाथ कोविंद यांनी गुरू नानक देव जी यांच्या जयंतीनिमित्त देशवासियांना शुभेच्छा दिल्या आहेत.
राष्ट्रपतींनी एका संदेशात म्हटले आहे की, “गुरु नानक देव जी यांच्या जयंतीनिमित्त, मी सर्व भारतीयांना विशेषत: भारतातील आणि परदेशात स्थायिक झालेल्या शीख समुदायाला हार्दिक शुभेच्छा देतो.
गुरूनानक यांनी दिलेला प्रेमाचा, करुणेचा आणि त्यागाचा संदेश आणि आणि दिलेली शिकवण मानवजातीच्या आध्यात्मिक प्रगतीचा मार्ग प्रशस्त करते . त्यांचे विचार आपल्याला आपल्या जीवनात शांती आणि बंधुत्वाच्या आदर्शांचे अनुकरण करण्यास प्रोत्साहित करतात. गुरु नानक देव यांनी एका साध्या गृहस्थाचे जीवन जगताना, ‘एक ओंकार सतनाम, कर्ता पुरख’ प्राप्त करण्याचे साधन म्हणून मानवतेच्या सेवेवर भर दिला.
आपण सर्वांनी गुरू नानक देवजी यांच्या पावलावर पाऊल ठेवून आपल्या समाजात सौहार्द आणि एकात्मतेची भावना बळकट करू या.''
राष्ट्रपतींचा संदेश हिंदीत पाहण्यासाठी कृपया येथे क्लिक करा.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
रस्ते वाहतूक आणि महामार्ग मंत्रालय
भारतीय राष्ट्रीय महामार्ग प्राधिकरणाकडून इलेक्ट्रॉनिक बँक हमीचा स्वीकार सुरु
नवी दिल्ली, 2 नोव्हेंबर 2022
अंतर्गत व्यवस्थेतील कार्यक्षमता आणि पारदर्शकतेत अधिक सुधारणा करण्यासाठी तसेच, डिजिटल तंत्रज्ञानाचा अंगीकार वाढवण्यासाठी, एनएचएआय, भारतीय राष्ट्रीय महामार्ग प्राधिकरणाने, इलेक्ट्रॉनिक बँक हमी  चा स्वीकार करण्यास सुरुवात केली आहे. तसेच, सध्या असलेल्या सर्व बँक हमीपत्रांचे डिजिटलीकरणही केले आहे. एनएचएआय, राष्ट्रीय ई-प्रशासन सेवा लिमिटेडच्या ई-बीजी सेवांचा वापर करत आहे. यामुळे प्रत्यक्ष कागदाचा वापर कमी झाला असून, कागदांची साठवण करण्याची गरज उरलेली नाही. तसेच, काही बँक हमीविषयक घटना, जसे की इनव्होकेशन , नूतनीकरण आणि बंद करण्याच्या प्रक्रिया करतांना बँक हमीपत्र सहजपणे उपलब्ध होऊ शकेल. बँकांनी आतापर्यंत, एनएसएआय ला काही ई-हमीपत्रे E-BGs जारीही केली आहेत.
केंद्रीय रस्ते वाहतूक आणि महामार्ग मंत्रालयाच्या सचिव आणि एनएचएआयच्या अध्यक्षा अलका उपाध्याय यांनी सांगितले, “ई-बँक हमीचे फायदे लक्षात घेऊन, आम्ही सवलत देणाऱ्यांना ई-बँक हमी देण्यासाठी प्रोत्साहन देतो. डिजिटल इंडियासाठी हे पूरक पाऊल आहे. ई-बँक हमीमुळे, पारदर्शकता वाढते, अनेक क्षेत्रातील काम प्रभावी होऊन, आमच्या सर्व भागधारकांना व्यापार सुलभता मिळते.”
बँक हमी- हा एक व्यावसायिक दस्तऐवज असून, त्याचा कायदेशीर कराराप्रमाणे वापर केला जाऊ शकतो. याअंतर्गत, बँक एक हमीदार म्हणून असते, जर मूळ करारातील कर्जदार, आपल्या कराराचे पालन करत निधी देऊ शकला नाही, तर एक निश्चित रक्कम बँक लाभार्थ्याला देईल, याची जबाबदारी बँक घेते. एनएचएआय सारख्या संस्थांना, या कराराचे पालन करण्यासाठी, बँक हमीची गरज लागते. बँक हमीच्या प्रत्यक्ष अर्जात/करारपत्रात, वेळखाऊ अशा पडताळणी प्रक्रिया समाविष्ट असतात, ज्यात काही गैरव्यवहार होण्याचीही शक्यता असते. मात्र, आपल्या अंतर्गत प्रक्रिया यंत्रणेच्या मदतीने, एनचएआय, बँक हमीशी संबंधित प्रश्न आणि आव्हांनाचा प्रभावीपणे तसेच कार्यक्षमतेने सामना करत आहे.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117